Costel Păun. Sculptorul în piatră de râu

Prin anul 2000 mă aflam în Muzeul modern din Rio de Janeiro, împreună cu criticul de artă Dan Hăulică. Am admirat cu mândrețe românească exponatele sculptorului român Constantin Brâncuși, care depășeau ca valoare în dolari, milioane, fiecare. Prețuirea operei acestuia în milioane de dolari i-a dat curaj criticului Dan Hăulică de a mi se destăinui și mi-a spus, ca drept cunoscător că sculptorul român, după ce eboșa o sculptură, o lăsa într-o apă curgătoare, ca mersul ei timp de câteva luni, să niveleze asperitățile lăsate de către dalta maestrului.

Această idee de a folosi piatra de râu deja șlefuită de apă, i-a venit sculptorului modern Costel Păun. La expoziția organizată în orașul Alexandria din luna februarie 2022, cu ocazia împlinirii a 146 de ani de la nașterea lui Brâncuși, pe lângă sculptorul în piatră de râu, Costel Păun, a participat și pictorul de negru, Elian Băcilă.

După vernisaj autorul ne-a invitat la atelierul domniei sale din orașul Roșiori unde mai multe personalități venite din capitală au admirat lucrările în miniatură realizate funcție de piatra de râu în măsura în care s-a adaptat tematicii cerute de sculptor. Au putut fi admirate minunatele sculpturi – rod al muncii creatoare – realizate după inspirația și imaginația lui Costel Păun.

Deși ca materie primă este folosită piatra, lucrările admirate debordează de viață și ne dau sentimentul de perenitate a artei și frumusețea acesteia în dimensiuni volumetrice deși mici, dar cu însemnătate plastică mare. Modul său modern – propriu de a prelucra piatra îl include pe lista sculptorilor moderni contemporani, ca demn continuator al altora care manevrează dalta și ciocanul.

Maestru desăvârșit prin originalitatea sa nemăsurată; lucrările sculpturale îl ridică deasupra limitelor artistice ale multor colegi de breaslă. Prin prezentarea operelor de artă apărute în revista Independența Română – Independența prin cultură, cititorii vor constata că nu am exagerat cu nimic în aprecieri.

Pictor Prof. Cojocaru Vergil-Cover

Contents